el el el el el el el el el el el el el el el el el el el el el el el el el el el el el el el it el de it it el fr en it el en it el ca es el el el el el it el it el it el fr it el el el el el el el el el el el el el el el el el el el el el el el el el el el el el el el el el el el el el el el el el el el el el el el en el el de sv en en en en de sv es sv fr fr en en en fr de fr it sv sv en en en de sv it fr en sv en en en fr fr en it fr de sv en en fr ja pl en en en en en en en en ja el fr nb sv en en fr fr en en fr en de sv de en fr de ro fr de fr fr de sv it fr it fr fr sv en sv en de de ru en sv sv en en en de en it fr es fr sv en en fr fr en fr fr sv en sv en it de it en ja sv en sv en de fr ja it en sv en en en de fr pt es de en en en en fr de en fr en en en en en fr en it el it fr de sv en en fr nb it en en en en en en sv en tr fr en fr sv en en fr de ja de en en en en en de en el ca fr fr de de fr da oc el el el el el el en fr en en fr en en fr en en fr fr en fr en de pl en en fr nl en fr en it nl fr fr nl fr de fr fr de fr en el fr fr el el el el el el el el el el el el el el el el el el el el el el el el el el el el el el el
Ο Θωμάς Μαύρος (Καλλιθέα Αττικής, 31 Μαΐου 1954) είναι Έλληνας πρώην διεθνής ποδοσφαιριστής. Θεωρείται ως ένας από τους καλύτερους του αθλήματος και από τους ικανότερους σκόρερ που ανέδειξε η Ελλάδα.[1]
* Οι συμμετοχές και τα γκολ στις προηγούμενες ομάδες υπολογίζονται μόνο για τα εγχώρια πρωταθλήματα.
2 Στατιστικά στοιχεία ανά περίοδο
2.1 Σε συλλογικό επίπεδο
2.2 Στις εθνικές ομάδες
Ξεκίνησε την καριέρα του σε ηλικία 16 ετών το 1970 με την ομάδα του Πανιωνίου. Από πολύ νωρίς φανέρωσε τη μεγάλη του αξία και έτσι το 1976 τον απέκτησε η ΑΕΚ στην ομάδα της.
Την πρώτη του χρονιά με την ΑΕΚ έφτασε στον ημιτελικό του κυπέλλου ΟΥΕΦΑ (1976-77).[2] Τις χρονιές 1978, 1979 ο Θωμάς Μαύρος κέρδισε το πρωτάθλημα με την ΑΕΚ, ενώ το 1978 και το 1983 το κύπελλο. Όλα αυτά, στη σπουδαία εκείνη την περίοδο για την ομάδα των "κιτρινόμαυρων", όπου συμπαίκτες του υπήρξαν, μεταξύ άλλων, οι Μίμης Παπαϊωάννου, Χρήστος Αρδίζογλου και Ντούσαν Μπάγεβιτς.
Το 1987, έπειτα από έντεκα χρόνια παρουσίας στην "Ένωση", επέστρεψε στον Πανιώνιο. Το 1990, σε ηλικία 36 ετών και για τέταρτη φορά συνολικά στην καριέρα του, αναδείχθηκε πρώτος σκόρερ του πρωταθλήματος με 22 τέρματα.
Στις 14 Νοεμβρίου 1993 τερμάτισε επισήμως την καριέρα του στον φιλικό αγώνα που διεξήχθη προς τιμήν του μεταξύ της ΑΕΚ και της Εθνικής Ελλάδας (4-2). Ο Μαύρος αγωνίστηκε και με τις δύο ομάδες, σημειώνοντας συνολικά τρία τέρματα.[3]
Το ντεμπούτο του με την εθνική ομάδα πραγματοποιήθηκε στις 16 Φεβρουαρίου 1972 στον εντός έδρας φιλικό αγώνα εναντίον της Ολλανδίας κι ενώ δεν είχε συμπληρώσει ακόμη τα 18 του χρόνια. Με τη γαλανόλευκη φανέλα είχε 36 εμφανίσεις σκοράροντας 11 τέρματα. Ήταν μέλος της ομάδας που αγωνίστηκε στο Euro 1980 που διεξήχθη στην Ιταλία, αγωνιζόμενος και στους τρεις αγώνες.
Παράλληλα έχει αγωνιστεί με την εθνική Νέων (Κ-19) από το 1972 έως το 1974, με την οποία πέτυχε 4 τέρματα στους αγώνες για το ευρωπαϊκό πρωτάθλημα, με τη Γιουγκοσλαβία στις 19/10/72 εκτός έδρας δύο τέρματα (2-1) και στις 24/1/73 εντός έδρας ένα τέρμα (2-1), καθώς κι ένα ακόμη τέρμα με τη Μάλτα στις 16/1/74 (4-1).
Επίσης, αγωνίστηκε με την εθνική Ελπίδων (Κ-21) και μάλιστα στις 31/5/1972 σκόραρε το νικητήριο τέρμα στον ημιτελικό του ευρωπαϊκού πρωταθλήματος επί της Τσεχοσλοβακίας (2-1).
Στις 22 Ιουλίου 1984 συμμετείχε στην Μικτή Κόσμου, εναντίον της Cosmos της Νέας Υόρκης, με αποτέλεσμα 3-1[4].
Στατιστικά στοιχεία ανά περίοδοΕπεξεργασία
Πρωταθλήματα Ελλάδας: 2 (1977-78, 1978-79)
Κύπελλα Ελλάδας: 2 (1977-78, 1982-83)
Ο Θωμάς Μαύρος είναι ο πρώτος σκόρερ όλων των εποχών στο Ελληνικό πρωτάθλημα (260 τέρματα σε 501 εμφανίσεις)
4 φορές αναδείχθηκε πρώτος σκόρερ:
1979 31 γκολ (δεύτερος στην Ευρώπη),
↑ «TOP-10: ΟΙ ΜΕΓΑΛΥΤΕΡΟΙ ΕΛΛΗΝΕΣ ΠΟΔΟΣΦΑΙΡΙΣΤΈΣ». Ανακτήθηκε στις 15 Οκτωβρίου 2020.
↑ Η πορεία της ΑΕΚ στο ΟΥΕΦΑ το '77, www.uefa.com
↑ «Το ποδοσφαιρικό αντίο του Θωμά». Αρχειοθετήθηκε από το πρωτότυπο στις 10 Οκτωβρίου 2013. Ανακτήθηκε στις 13 Αυγούστου 2013.
↑ Ο Θωμάς Μαύρος στη Μικτή Κόσμου και η αυτοσχέδια σημαία της ΑΕΚ!!!
Η καριέρα του Θωμά Μαύρου στο national-football-teams.com
Συνέντευξη από τον Ποδοσφαιριστή της ΑΕΚ Θωμά Μαύρο, για τη διαμάχη του με τον Πανιώνιο και την μετεγγραφή του στην ΑΕΚ, 01-08-1975 (Αρχείο ντοκιμαντέρ της ΕΡΤ)
Συνέντευξη από τον Πρόεδρο της ΑΕΚ Λουκά Μπάρλο, για τη μετεγγραφή του Θωμά Μαύρου στην ΑΕΚ, 01-08-1975 (Αρχείο ντοκιμαντέρ της ΕΡΤ)